PATVIRTINTA

Varėnos rajono savivaldybės

viešosios bibliotekos direktoriaus

2021 m. kovo 5 d.

įsakymu Nr. DV-22

VARĖNOS RAJONO SAVIVALDYBĖS VIEŠOSIOS BIBLIOTEKOS MOKSLEIVIŲ POETINĖS KŪRYBOS KONKURSO „POEZIJOS PAVASARĖLIS 2021“

NUOSTATAI

I. BENDROSIOS NUOSTATOS

1. Varėnos rajono savivaldybės viešosios bibliotekos moksleivių poetinės kūrybos šventės 21-asis „Poezijos pavasarėlis 2021“ (toliau – Šventė) nuostatai nustato renginio tikslą, organizatorius, vykdytojus, dalyvius, vykdymo sistemą, konkurso laimėtojų nustatymo ir dalyvių apdovanojimo tvarką.
2. Šventės organizatorius ir vykdytojas – Varėnos rajono savivaldybės viešoji biblioteka.
3. Šventės tikslas – įamžinti žymaus vaikų poeto Anzelmo Matučio atminimą, skatinti vaikų poetinės veiklos iniciatyvas, skaitymą, ugdyti skaitymo kultūrą, gilesnį poezijos pažinimą.
4. Šventės periodiškumas - kas dveji metai.
5. Šventės vieta – poeto Anzelmo Matučio Drevė Pauosupės kaime (Kaniavos seniūnija, Varėnos rajonas).
6. Data – 2021 m. gegužės 22 d. (šeštadienis) 12 val.

II. KONKURSO ORGANIZAVIMAS

1. Konkurse gali dalyvauti Lietuvos bendrojo ugdymo mokyklų mokiniai: pirma grupė – 2–7 klasių, antra grupė – 8–12 klasių.
2. Jaunieji literatai Varėnos rajono savivaldybės viešajai bibliotekai pateikia ne daugiau kaip 3–5 savo kūrybos eilėraščius ir užpildytas dalyvio anketas iki gegužės 11 dienos e. paštu indre.kondrataviciute@varena.lt arba paštu:

„21-ajam Poezijos pavasarėliui“

Varėnos rajono savivaldybės viešajai bibliotekai Vytauto g. 19

LT-65189 Varėna

1. Eilėraščiai kuriami temomis –Tėvynė, Žemė, Gamta, Anzelmas Matutis, Drevė.

III. LAUREATŲ RINKIMAS

1. Eilėraščius vertina, geriausių darbų autorius išrenka ekspertų komisija, sudaryta ir patvirtinta Varėnos rajono savivaldybės viešosios bibliotekos direktoriaus įsakymu.
2. Laureatais skelbiami du jaunieji literatai, po vieną amžiaus grupėje.
3. Nugalėtojai apdovanojami padėkos raštais, atminimo dovanomis.

3.4. Šventės laureatai skelbiami viešai bibliotekos svetainėje <http://biblioteka.varena.lt> ir rajono spaudoje.

3.5. Paraiškos nesvarstomos, jei jos yra užpildytos netvarkingai, pateiktos, pasibaigus nustatytam paraiškų priėmimo laikui.

**IV. BAIGIAMOSIOS NUOSTATOS**

4.1. Renginio nuostatai gali būti keičiami ar papildomi Varėnos rajono savivaldybės viešosios bibliotekos direktoriaus sprendimu.